wickkiey/tamil-wikipedia-chunked huggingface dataset:
# சொல்லாக்க ஆட்டம்

## ஆட்ட விபரங்கள்

### முறை

ஓராட்ட முறையின்போது போட்டியாளர் ஏழு காய்களையோ அதற்குக் குறைந்த காய்களையோ கொண்டிருப்பார். அப்போது அவர், மூன்று வழிகளில் தனது முறையை நிறைவு செய்யலாம்.
1. முறையைத் தவிர்க்கலாம். புள்ளியேதுங்கிடைக்காது.
1. ஒன்று அல்லது அதற்கு மேற்பட்ட காய்களை மாற்றலாம். பையினுள் ஏழு காய்களாவது இருந்தால் மட்டுமே இவ்வழியைத் தேர்வு செய்யலாம். புள்ளியேதுங்கிடையாது.
1. ஒரு காயையாவது பலகையில் பொருத்தமான விதத்தில் வைக்கலாம். இங்கே வைக்கப்பட்ட முறையைப் பொருத்துப் புள்ளிகள் கிடைக்கும்.
# சொல்லாக்க ஆட்டம்

## ஆட்டம்

சொல்லாக்க ஆட்டத்தில் முதலில் வைக்கப்படும் சொல் குறைந்தது இரண்டு எழுத்துகளைக் கொண்டதாகவாவது இருக்க வேண்டியுள்ளதுடன், *H8* கட்டத்தை மூடுவதாக இருக்க வேண்டும். அதனைத் தொடர்ந்து ஒன்று அல்லது அதற்கு மேற்பட்ட காய்களைப் பயன்படுத்திப் பின்வரும் வழிகளில் ஆட்டத்தைத் தொடரலாம்.
- ஏற்கனவேயுள்ள சொல்லுடன் ஒன்று அல்லது அதற்கு மேற்பட்ட எழுத்துகளை இணைத்தல். எ-டு: *(PAGE)S, UN(DO), HI(JACK)ING.*
- சொல்லை அல்லது சொற்களைக் கொக்கியிட்டு அதற்கு அல்லது அவற்றுக்குச் செங்குத்தாக இன்னுமொரு சொல்லை வைத்தல். எ-டு: *(PAGE)S* என்றவாறு கொக்கியிட்டு *S*இலிருந்து *SHIP* என்ற சொல்லையும் தொடங்கி வைத்தல்.
- ஒரு சொல்லுக்குச் செங்குத்தாக வைத்தல். எ-டு: *PAGE* என்பதற்குச் செங்குத்தாக *EG(G)* என்பதை வைத்தல்.
- ஒரு சொல்லுக்கு இணையாக வைத்துப் பல சொற்களை உருவாக்குதல். எ-டு: *PAGE* என்பதற்குச் இணையாக *PIN* என்ற சொல்லை வைத்தல். இங்கே *PIN, (P)I, (A)N* ஆகிய மூன்று சொற்களுக்கும் புள்ளிகள் வழங்கப்படும்.
# சொல்லாக்க ஆட்டம்

## ஆட்டம்

### புள்ளியிடல்

<div>
**Premium square colors**  
| கட்டம் | மேட்டல் பதிப்பு | ஆற்பிரோப் பதிப்பு |  |
| --- | --- | --- | --- |
| இரட்டை எழுத்து | இளம்நீலம் | நீலம் |  |
| மும்மை எழுத்து | கடும்நீலம் | பச்சை |  |
| இரட்டைச் சொல் | இளஞ்சிவப்பு | சிவப்பு |  |
| மும்மைச் சொல் | சிவப்பு | செம்மஞ்சள் | } |
</div>
சொல்லாக்க ஆட்டத்தில் புள்ளிகள் பின்வருமாறு வழங்கப்படும்.
- ஆட்டத்தில் வைக்கப்படும் ஒவ்வொரு சொல்லுக்குந்தனித்தனியே புள்ளிகள் வழங்கப்பட்டு, அப்புள்ளிகள் போட்டியாளரின் புள்ளிகளுடன் இணைக்கப்படும். ஒவ்வொரு காயிலும் அதற்குரிய புள்ளி குறிக்கப்பட்டிருக்கும். வெற்றுக் காய்களுக்குப் புள்ளிகள் இல்லை.
- சொல்லொன்றை வைக்கும்போது இரட்டை எழுத்துப் புள்ளியில் வைக்கப்பட்ட எழுத்துகளின் புள்ளிகள் இரு மடங்காக்கப்படுவதுடன் மும்மை எழுத்துப் புள்ளியில் வைக்கப்பட்ட எழுத்துகளின் புள்ளிகள் மும்மடங்காக்கப்படும். இரட்டைச் சொற்புள்ளியிலோ மும்மைச் சொற்புள்ளியிலோ காய்கள் தொடுகையுறுமாறு சொல் வைக்கப்பட்டிருந்தால் மொத்தப் புள்ளிகள் முறையே இருமடங்காகவும் மும்மடங்காகவும் ஆக்கப்படும்.
- கொக்கிச் சொற்கள் வைக்கப்பட்டால் ஒவ்வொரு சொல்லுக்குமான புள்ளிகளும் தனித்தனியே கணக்கிடப்படும். சொற்களை இணையாக வைக்கும்போதும் இவ்வாறே கணக்கிடப்படும். சொற்களை இணையாக வைக்கும்போது ஒரு முறையில் எட்டுச் சொற்கள் வரை வைப்பதற்கும் வாய்ப்பு உண்டு.
- ஒரு போட்டியாளர் இரண்டு இரட்டைச் சொற்புள்ளிகளுடன் தொடுகையுறுமாறு ஒரு சொல்லை வைப்பாராயின், அச்சொல்லுக்கான புள்ளிகள் இரு மடங்காக்கப்பட்டு, மீண்டும் இரு மடங்காக்கப்படும். அதாவது, நான்கு (<math>2 \times 2 = 4</math>) மடங்காக்கப்படும். இது இரட்டை இரட்டைகள் என அழைக்கப்படும். இரண்டு மும்மைச் சொற்புள்ளிகளுடன் தொடுகையுறுமாறு ஒரு சொல்லை வைத்தாலோ அச்சொல்லுக்கான புள்ளிகள் மும்மடங்காக்கப்பட்டு, மீண்டும் மும்மடங்காக்கப்படும். அதாவது, ஒன்பது (<math>3 \times 3 = 9</math>) மடங்காக்கப்படும். இது மும்மை மும்மைகள் என அழைக்கப்படும். ஒரு முறையில் மூன்று மும்மைச் சொற்புள்ளிகளுடன் தொடுகையுறுமாறு ஒரு சொல்லை வைப்பதும் கோட்பாட்டளவிற்சாத்தியமானதே. இதன்போது அச்சொல்லுக்கான புள்ளிகள் மும்மடங்காக்கப்பட்டு, மீண்டும் மும்மடங்காக்கப்பட்டு, மீண்டும் மும்மடங்காக்கப்படும். அதாவது, 27 (<math>3 \times 3 \times 3 = 27</math>) மடங்காக்கப்படும். ஆனாலும் இவ்வாறாக ஒரு சொல்லை அமைப்பது எளிதன்று.
- ஒரு முறையிலேயே போட்டியாளர் ஏழு காய்களை ஆட்டப் பலகையில் வைப்பாராயின், 50 புள்ளிகள் கூடுதலாக வழங்கப்படும்.  
எழுத்துகள் அனைத்தும் வெளியே எடுக்கப்பட்ட பின், இறுதி முறையுங்கூட வெற்றியாளரைத் தீர்மானிக்க வாய்ப்புண்டு.
# சொல்லாக்க ஆட்டம்

## ஆட்டம்

### ஏற்றுக் கொள்ளப்பட்ட சொற்கள்

தெரிவு செய்யப்பட்ட அகரமுதலிகளிலுள்ள முதன்மைச் சொற்களும் அவற்றின் வடிவங்களுமே சொல்லாக்க ஆட்டத்தில் ஏற்றுக் கொள்ளப்பட்டுள்ளன. சொற்பிரிகை கொண்ட சொற்கள், பேரெழுத்திற்றொடங்கும் சொற்கள் (சிறப்புப் பெயர்கள்), தனி மேற்கோட்குறியைக் கொண்ட சொற்கள் ஆகியவை ஏற்றுக் கொள்ளப்படுவதில்லை. *JACK* என்பது சிறப்புப் பெயராக இருந்தாலும் பொதுப் பெயராகக் கருத்தையும் கொண்டிருப்பதால் ஏற்றுக் கொள்ளப்பட்டுள்ளது. ஏற்றுக் கொள்ளக்கூடிய பதிவுகளைக் (எ-டு: *RADAR, LASER, AWOL, SCUBA*) கொண்ட அஃகுப் பெயர்களைத் தவிர ஏனைய அஃகுப் பெயர்கள் ஏற்றுக் கொள்ளப்படுவதில்லை. வேறுபட்ட எழுத்துக் கூட்டல்கள், கொச்சைச் சொற்கள், வழக்கொழிந்த சொற்கள், வட்டார வழக்குச் சொற்கள் ஆகியவை ஏனைய விதிகளை மீறாவிடின், ஏற்றுக் கொள்ளப்படும். ஆங்கிலச் சொல்லாக்க ஆட்டத்தில் ஆங்கில மொழியில் உள்வாங்கப்பட்ட வேற்றுமொழிச் சொற்களைத் தவிர ஏனைய வேற்றுமொழிச் சொற்கள் ஏற்கப்பட மாட்டா.
# சொல்லாக்க ஆட்டம்

## ஆட்டம்

### உயர்புள்ளி

சொல்லாக்க ஆட்டத்தில் உயர்புள்ளியைப் பெறக்கூடியவாறு வைக்கக்கூடிய சாத்தியமான சொல் மூன்று மும்மைச் சொற்புள்ளிகளிலும் தொடுகையுறுமாறு வைக்கப்படுகின்ற *OXYPHENBUTAZONE* என்பதாகும். ஆனாலும் இச்சொல் இன்னமும் எந்தவொரு போட்டியிலும் வைக்கப்படவில்லை.
# சொல்லாக்க ஆட்டம்

## கணினிப் போட்டியாளர்கள்

பிரையன் செப்பர்டு என்பவர் மேவன் என்ற சொல்லாக்க ஆட்டக் கணினிப் போட்டியாளரை உருவாக்கியுள்ளார். அட்டாரியின் அலுவல் முறை வட அமெரிக்கச் சொல்லாக்க ஆட்டக் கணினி ஆட்டமொன்று மேவனின் பதிப்பொன்றையும் கொண்டுள்ளது. வட அமெரிக்காவுக்கு வெளியில் உபிசாவ்டு அலுவல் முறைச் சொல்லாக்க ஆட்டக் கணினி ஆட்டத்தை வெளியிடுகின்றது.
# சொல்லாக்க ஆட்டம்

## இதையும் பார்க்க

- சொல்லாக்க ஆட்ட எழுத்துப் பங்கீடு
# இடிமழை

.
**இடிமழை** (*thunderstorm*, அல்லது பொதுவாக *storm*) எனப்படுவது புவி வளிமண்டலத்தில் இடி அல்லது மின்னலுடன் கூடிய மழையைக் குறிக்கும். இது இடிமின்னல் மழை எனவும் அழைக்கப்படும். புவியைத் தவிர வெள்ளி மற்றும் வியாழன் ஆகிய கிரகங்களிலும் இது ஏற்படும்.
# இடிமழை

## வாழ்க்கை வட்டம்

குளிர்ந்த வளியை விட வெப்பம் அதிகமான வளி அடர்த்தி குறைந்தது. எனவே வெப்பம் அதிகமான வளி மேலெழும்பும் குளிர்ந்த வளி கீழே தங்கும். இவ்விளைவை வெப்பக் காற்று பலூனில் அவதானிக்கலாம். வெப்பக் காற்று அதிகளவான நீராவியையும் கொண்டிருக்கும். இவ்வளி மேலெழும்பும் போது இந்நீராவி ஒடுங்கி முகில்களை உருவாக்கும். நீராவி ஒடுங்குகையில் ஆவியாகு மறைவெப்பம் வெளியிடப்பட்டு மேலெழும்பும் காற்று அதனைச் சூழ்ந்துள்ள காற்றை விடக் குளிர்வடையும். வளிமண்டலத்தில் இவ்வாறு கிடைக்கக்கூடிய சலன நிலை ஆற்றல் தொடருமாயின் மழையை உருவாக்கும் திரள் முகில் தோன்றும். இவை மின்னல் மற்றும் இடியை உருவாக்கும். பொதுவாக இடியுடன் கூடிய மழை உருவாக பின்வரும் காரணிகள் அவசியமாகும்.
1. நிலையற்ற தன்மை கொண்ட வளித் திரள்
1. ஈரப்பதன்
1. மேலெழும்ப உதவும் சக்தி (வெப்பம்)
# இடிமழை

## வாழ்க்கை வட்டம்

### திரள் முகில் நிலை

இதுவே இடியுடன் கூடிய மழையின் முதலாவது நிலை ஆகும். இந்நிலை ஈரப்பதனுடன் கூடிய காற்று மேலெழுவதால் உருவாகும். காற்றிலுள்ள ஈரப்பதன் மிக உயரத்திற்குச் செல்லும்போது குளிர்ந்து ஒடுக்கமடைந்து நீர்த்துளியாக உருமாறி திரள் முகில்களாகத் தோன்றும். இவ்வாறு உருவாகும் நீர்த்துளிகள் வெளியிடும் ஆவியாகு மறைவெப்பத்தால் அதனைச் சூழ்ந்துள்ள காற்று வெப்பமடைந்து மேலெழும்பும். இதனால் ஏற்படும் வெற்றிடத்தின் விளைவினால் குறைந்த காற்றழுத்த மண்டலம் உருவாகும். பொதுவாக இந்நிலையில் 5×10<sup>5</sup> டன் நீராவி புவியின் வளிமண்டலத்தில் மேலெழும்பும் விசை காரணமாகச் சேர்க்கப்படும்.
# இடிமழை

## வாழ்க்கை வட்டம்

### வளர்ச்சியடைந்த நிலை

சூடாக்கப்பட்ட வளி தொடர்ந்து மேலெழும்பி, தொடர்ந்தும் மேலெழும்ப முடியாத நிலையை அடையும். பொதுவாக அடிவளிமண்டலத்தின் எல்லையில் இது அமைந்திருக்கும். இதனால் வளி அவ்விடத்தில் பரவி ஒரு அடைக்கல் வடிவத்தை இடியுடன் கூடிய மழையின் வளர்ச்சியடைந்த நிலைக்குக் கொடுக்கும். சிறிய நீர்த் துளிகள் ஒன்று சேர்ந்து பின்னர் உறைந்து பனிக்கட்டிகளை உருவாக்கும். இவை புவியீர்ப்பின் காரணமாக கீழே விழும்போது உருகி மழையைக் கொடுக்கின்றது. சிலவேளைகளில் ஆலங்கட்டி மழை அல்லது சுழற்காற்றுகளும் இந்நிலையில் உருவாகும். பொதுவாக அதிகரிக்கும் மழை காரணமாக முகில் தனது அழிவடையும் நிலையை அடையும். சிலவேளைகளில் மேலெழும்பும் வளி கீழ்வரும் வளியில் இருந்து காற்றின் வேகம் அல்லது திசை காரணமாகப் பிரிக்கப்படுமாயின், மீகலன் முகிலாக மாற்றமடைந்து தனது நிலையை பல மணித்தியாலங்கள் தக்கவைத்துக் கொள்ளும்.
# இடிமழை

## வாழ்க்கை வட்டம்

### கலையும் நிலை

கலையும் நிலையில் கீழாகப்பாயும் வளித்திரளால் முகில் ஆதிக்கம் செலுத்தப்படும். இது குளிர்ந்த காற்றையும் மழையையும் நிலப்பகுதிக்குக் கொண்டுவரும். இவ்வாறான காற்று இடியுடன் கூடிய மழைக்கு உள்ளீடாக மேலாகப்பாயும் காற்றைத்தடுக்கின்றது. இதனால் 20-30 நிமிடங்களில் இடியுடன் கூடிய மழையின் ஆயுட்காலம் முடிவடையும்.
# இடிமழை

## வகைகள்

இடியுடன் கூடிய மழை அதன் முகில் வகைகளைக் கொண்டு வகைப்படுத்தப்படும்.
# இடிமழை

## வகைகள்

### ஒருகலன் முகிலின் இடியுடன் கூடிய மழை

ஒரு மேலெழும்பும் காற்றை மாத்திரம் கொண்ட முகிலைக் கொண்ட இடியுடன் கூடிய மழையே ஒருகலன் அல்லது தனிக்கலன் எனப்படும். இவற்றை மிதமான காலநிலைப் பிரதேசங்களில் அதிகமாக அவதானிக்கலாம். சிலவேளைகளில் குளிருடன் கூடிய நிலையற்ற வளித்திணிவுகளிலும் அவதானிக்கலாம். இவை அவ்வளவாகப் பயங்கரமானவை அல்ல. இவை பொதுவாக 20 முதல் 30 நிமிடங்களுக்கு நீடிக்கும்.
# இடிமழை

## வகைகள்

### பல்கல முகிற்கூட்டம்

இடியுடன் கூடிய மழைகளில் இதுவே மிகவும் பொதுவானதாகும். வளர்ச்சியடைந்த முகில்கள் கூட்டத்தின் மத்தியில் காணப்படும். இவ்வகைக் கூட்டம் ஒன்று அல்லது அதற்கு மேற்பட்ட மீகல முகில்களாக மாற்றமடையலாம்.  
மேல் காணப்பட்ட பல்கல முகிற்கூட்டம் ]]
# இடிமழை

## வகைகள்

### மீகல முகிலின் இடியுடன் கூடிய மழை

வேறாகப் பிரிக்கப்பட்ட மேலெழும்பும் மற்றும் கீழ்வரும் வளி நிரல்களை உடைய பெரும் முகிலே மீகல முகிலாகும். இவை பெரும் சேதத்தை உண்டாக்கும் சுழல் காற்றுகளையும் அதிக மழையையும் உண்டாக்கக் கூடியன. இவை பொதுவாக 24 கி.மீ. வரை பரந்திருப்பவை. இம்முகிலின் காற்றுத் திசை உயரத்திற்கு ஏற்ப வேறுபடக்கூடியது. சிலவேளைகளில் மணிக்கு 130 கி.மீ. வேகத்தில் கூட காற்று வீசலாம். இடியுடன் கூடிய மழைகளில் இதுவே அதிக சக்தி வாய்ந்ததாகும்.
# இடிமழை

## திசை

இடியுடன் கூடிய மழை இரு வகைகளில் பாதையை மாற்றக் கூடியது. வளர்ச்சியடைந்த முகில்கள் அதிக வேகத்துடன் செல்ல மாட்டா.
# இடிமழை

## சீரழிவுகள்

இடியுடன் கூடிய மழை பல வகைக் கேடுகளை ஏற்படுத்தக்கூடியன. இவை சிலவேளைகளில் உயிரிழப்பையும் ஏற்படுத்தும்.
# இடிமழை

## சீரழிவுகள்

### முகிலிலிருந்து நிலத்திற்கு ஊடுருவும் மின்னல்

இடியுடன் கூடிய மழையின் போது அதிகமாக நடைபெறும் நிகழ்வே இதுவாகும். இதில் மிக முக்கியக் கேடு காட்டுத்தீயாகும். பொதுவாக வறட்சியால் பாதிக்கப்பட்ட பகுதிகளில், வறட்சியின் இறுதியில் இடியுடன் கூடிய மழை சிறிதளவில் பொழியும். அதிகம் ஈரமடையாத மரங்கள் மின்னலின் போது எரிய ஆரம்பிக்கும். சிறிதளவு மழையே பொழிவதால் நெருப்பு அணையாமல் பரவி காட்டுத்தீயாகலாம். இந்நிகழ்வு கலிபோர்னிய பகுதிகளில் அதிகம் நடைபெறும். நேரடி மின்னல் தாக்கத்தாலும் உயிரிழப்புகள் ஏற்படும்.
# இடிமழை

## சீரழிவுகள்

### பெரும் ஆலங்கட்டி மழை

சில முகில்கள் ஆலங்கட்டி மழையை உருவாக்கும். இவை பச்சைநிறத் தோற்றத்தை முகில்களில் உருவாக்கும். இந்நிகழ்வு மலைப்பிரதேசங்களில் அதிகமாக நடைபெறும். இமயமலைகளில் அதிக தடவைகள் நடைபெறுவதாகும். அதிக பாரமுள்ள ஆலங்கட்டியால் உயிரிழப்புகளும் பொருட்சேதமும் ஏற்படலாம்
# இடிமழை

## சீரழிவுகள்

### சுழல் காற்று

சிலவேளைகளில் காற்று மேகமூட்டத்திலிருந்து தரைநோக்கிய கூம்புவடிவத்தூண் போன்ற அமைப்பில் சுழன்றடிக்கும். பொதுவாக 64 முதல் 177 கி.மீ. விரைவில் சுழலும் ஒரு மைல் விட்டம் கொண்ட இச்சுழல்கள் 100 கி.மீ. தொலைவுக்கு நகரக்கூடும். இவை செல்லுமிடங்களில் மரங்களையும் வீடுகளையும் நிலைகுலைத்துவிடும்.
# இடிமழை

## சீரழிவுகள்

### திடீர் வெள்ளம்

வழக்கமாக ஆறுகளில் வெள்ளப்பெருக்கேற்படும் காலங்களிலல்லாது, ஒரு பகுதியில் பெருமழை காரணமாக சடுதியில் எதிர்பாராவண்ணம் ஏற்படும் வெள்ளப்பெருக்கைத் திடீர்வெள்ளம் என்பர். ஊரகப்பகுதிகளில் இவை ஏற்படும்போது உயிருக்கும் உடமைகளுக்கும் பாதிப்பை ஏற்படுத்தக்கூடும்.
# இடிமழை

## சீரழிவுகள்

### கீழ் நோக்கிய பெருங்காற்று

சில வேளைகளில் அடர்த்தி அதிகமான காற்று மிகுந்த அழுத்தத்துடன் கீழ்நோக்கிவிரைந்து தரையில் மோதி, பின் தரைக்கு இணையாக விரையும். இது மரங்களையும், கட்டடங்களையும் சாய்க்கவல்லது. கீழே அழுந்தும் காற்று தரையிறங்கும் விமானங்களையோ மேலேயெழும்பும் விமானங்களையோ தாக்கி வீழ்த்திவிடக்கூடும். பிற வாகனங்களும் பாதிக்கப்படலாம்.
# மோவாய்

**மோவாய்** (*Moai*) , என்பன சிலியின் ஈஸ்டர் தீவுத் பொலினீசியாவில் பாறையில் செதுக்கப்பட்ட 1250க்கும் 1500க்கும் இடைப்பட்ட கால ஒன்றைக் கல் மனித உருவங்கள். கிட்டத்தட்ட அரைவாசி பிரதாக கற்சுரங்க பகுதி ரனோ ரரக்குவில் காணப்பட, நூற்றுக்கணக்கானவை ஈஸ்டர் தீவின் சுற்றளவைச் சுற்றி அகு மேடையில் வைக்கப்பட்டுள்ளன. ஏறக்குறைய எல்லா மோவாய்களும் உடலைவிட ஐந்திற்கு மூன்று என்ற அளவு தலைகளை உடையன. மோவாய்க்கள் தெய்வத்தன்மையுடைய மூதாதையர்களின் முக்கியமான உயிர்வாழும் முகங்களாகும்.  
இவற்றின் உருவாக்கமும் 887 சிலைகளை ஓர் இடத்திலிருந்து இன்னுமோர் இடத்திற்கு கொண்டு சென்றதும் குறிப்பிடத்தக்க படைப்பாற்றலும் அருந்திறனுமென கருதப்படுகின்றன. *பரோ* என அழைக்கப்படும் உயரமான மோவாய் கிட்டத்தட்ட உயரமும் 82 டன் எடையும் உள்ளது அதிக எடைகூடிய, குள்ளமான *அகு டொங்காரிகி* எனும் இடத்திலுள்ள மோவாய் 86 டன் எடையுள்ளது. முடிவடையாத மோவாய் ஒன்றுள்ளது. அது முடிவுற்றிருந்தால் அது ஏறக்குறைய உயரமும் கிட்டத்தட்ட 270 டன் எடையும் உடையதாக இருந்திருக்கும்.
# விக்கிப்பீடியா:உங்களுக்குத் தெரியுமா/செப்டம்பர் 19, 2012

- **கபோய்ரா** (படம்) என்பது நடனமும் இசையும் கலந்த ஒரு பிரேசிலிய சண்டைக் கலையாகும்.
- **சூரியகாந்தி விதை** என அழைக்கப்படுவது உண்மையில் சூரியகாந்தித் தாவரத்தின் பழமே ஆகும்.
- முகலாயப் பேரரசர் அக்பரின் பட்டத்தரசியான **மரியம் உசு-சமானி** ஓர் இந்து இராசபுத்திர இளவரசி ஆவார்.
- 4 பரிமாணங்களை கொண்ட **வெளிநேரம்** வழக்கமான முப்பரிமாணங்களான நீளம், அகலம், உயரம் போன்றவற்றுடன் நாலவதாக காலத்தையும் கொண்டது.
- பறவைகளில் அதி உயரத்தில் பறக்கும் **ரூபெல் பிணந்தின்னிக் கழுகு**, கடல் மட்டத்திலிருந்து 11,000 மீற்றர் (36,000 அடி) உயரத்தில் பறக்கவல்லது.
# கீழ்முகவிசை

காலகட்டங்களில் பயன்படுத்தப்பட்ட மூன்று வெவ்வேறுவித முன்னிறக்கை வடிவமைப்புகள், இவையனுத்துமே தானுந்துகளின் முன்பக்கத்தில் கீழ்முகவிசையை ஏற்படுத்த வடிவமைக்கப்பட்டன. *மேலிருந்து கீழ்:* ஃபெராரி 312 (1979), லோடசு 79 (1978), மெக்லாரன் எம்பி4-10 (1995)]]  
**கீழ்முகவிசை** என்பது ஒரு தானுந்தின் காற்றியக்க அமைப்புகளால் ஏற்படுத்தப்படும் கீழ்நோக்கிய விசையாகும். வளைவுகளில் செல்லும்போது ஒரு தானுந்தின் வேகத்தை அதிகரிப்பதே இதன் பணியாகும் - அதாவது கீழ்நோக்கி செங்குத்தாக செயல்படும் விசையால் டயர்களுக்கும் சாலைக்குமான பிடிப்பு அதிகரிக்கிறது, எனவே தானுந்து சாதாரணமாக செல்லக்கூடிய வேகத்தைவிட அதிக வேகத்தில் வளைவில் செல்லமுடிகிறது.
# கீழ்முகவிசை

## மேலும் பார்க்க

- ஏற்றம்
- பெர்னூலி தத்துவம்
- காற்றுச்சுரங்கம்
# கீழ்முகவிசை

## புத்தகம்

*Competition Car Downforce: A Practical Handbook* by Simon McBeath (2nd edition), SAE International 2000
# கீழ்முகவிசை

## வெளியிணைப்பு

- Aerodynamics In Car Racing-பந்தயத் தானுந்துகளில் காற்றியக்கவியல்  
it:Deportanza
# இளவேனில் கோயிலின் புத்தர்

**இளவேனில் கோயிலின் புத்தர்** என்பது வைரோசன புத்தர் சித்தரிப்பு சிலையாகும். இது சீனாவின் கெனன் எனுமிடத்தில் அமைந்துள்ளது.
# இளவேனில் கோயிலின் புத்தர்

## விபரம்

20 மீ (66 அடி) தாமரை பீடம் உட்பட 128 மீ (420 அடி) கொண்ட இது உலகிலுள்ள உயரமான சிலையாகும். 25 மீ (82 அடி) அடிப்பீடத்துடன் இதன் மொத்த உயரம் 153 மீ (502 அடி) ஆகும். 2008 அக்டோபர், சிலையைத் தாங்கிய குன்று மீள் வடிவமைக்குள்ளாகி, இரண்டு மேலதிக அடிப்பீடங்கள் சேர்க்கப்பட்டன. ஒன்று 15 மீ உயரமுடையது. தற்போது இச்சிலையின் மொத்த உயரம் ஆகும்.
# வார்ப்புரு:Infobox monument

| caption = }  
| image2 =  
| image3 = }
| caption3 = }  
| label1 = ஆள்கூறுகள்
| data1 =  
| label2 = இடம்
| data2 = }
| class2 = label  
| label3 = வடிவமைப்பாளர்
| data3 = }}  
| label4 =
| data4 = }  
| label5 = வகை
| data5 = }  
| label6 = கட்டுமானப் பொருள்
| data6 = }  
| label7 = நீளம்
| data7 = }  
| label8 = அகலம்
| data8 = }  
| label9 = உயரம்
| data9 = }  
| label10 = எடை
| data10 = }  
| label20 = பார்வையாளர்கள்
| data20 =  
| label21 = துவங்கிய நாள்
| data21 = }  
| label22 = முடிவுற்ற நாள்
| data22 = }  
| label23 = திறக்கப்பட்ட நாள்
| data23 = }  
| label24 = அர்ப்பணிப்பு நாள்
| data24 = }  
| label25 = தொடக்க விழா நாள்
| data25 = }  
| label26 = மீளமைக்கப்பட்ட நாள்
| data26 = }  
| label27 = அர்ப்பணிப்பு
| data27 = }  
| label28 = அகற்றப்பட்ட நாள்
| data28 = }  
| label29 = இணையதளம்
| data29 = }  
| label30 = }
| data30 = }  
| header31 = }  
}}<noinclude>  
</noinclude>
# தாவீது (மைக்கலாஞ்சலோ)

***தாவீது*** என்பது இத்தாலிய கலைஞர் மைக்கலாஞ்சலோ 1501க்கும் 1504க்கும் இடைப்பட்ட காலத்தில் உருவாக்கிய ஓர் சிறப்பு மறுமலர்ச்சி கால சிற்பமாகும். இது உயரமுடைய. நிர்வாணமாக நிற்கும் ஓர் ஆணின் பளிங்குச் சிற்பம். இச்சிலை விவிலிய கதாபாத்திரமான தாவீதினுடையதாகும். இது புளோரன்ஸ் கலையின் விருப்பத்திற்குரிய விடயமாகும்
# மேற்குக் கல்

**மேற்குக் கல்** என்பது எருசலேமின் மேற்குச் சுவரில் கீழ்பகுதியின் கற் பாளமாகும். ஒற்றைக் கல் கட்டடக்கலையான இது வில்சன் வளைவின் வட பகுதியில் அமைந்துள்ளது. இது 517 டன் எடை (570 குறை டன்) உடைய இது உலகிலுள்ள பாரிய ஒற்றைக்கல் கட்டட பாளங்களில் ஒன்றாகும். இக்கல் 13.6 மீட்டர் (44.6 அடி) நீளமும் 3 மீட்டர் (9.8 அடி) உயரமும் 3.3 மீட்டர் (10.8 அடி) அகலமும் உடையதாகும்.
# தாராபாரதி

**துரைசாமி இராதாகிருஷ்ணன்** என்ற இயற்பெயர் கொண்ட **"கவிஞாயிறு "** **தாராபாரதி** (26 பிப்ரவரி 1947 – 13 மே 2000) ஒரு தமிழ்நாட்டுக் கவிஞரும் ஆசிரியரும் ஆவார்.
# தாராபாரதி

## தொடக்க வாழ்க்கை

இன்றைய திருவண்ணாமலை மாவட்டம் வந்தவாசியை அடுத்த கொவளை என்னும் சிற்றூரில் 26 பிப்ரவரி 1947 அன்று புஷ்பம் அம்மாள் - துரைசாமி இணையருக்கு இரண்டாம் மகனாகப் பிறந்த தாராபாரதியின் இயற்பெயர் இராதாகிருஷ்ணன். இவர் அண்ணன் பெயர் 'மலர் மகன்' (எ) சீனிவாசன். தம்பியின் பெயர் மாதவன்.
# தாராபாரதி

## பணி

34 ஆண்டுகள் ஆசிரியராகப் பணியாற்றியவர்.
# தாராபாரதி

## தனி வாழ்க்கை

தாராபாரதியின் இணையர் பெயர் சந்தானலட்சுமி. இவர்களுக்கு விவேகாநந்தன், லோகுதுரை, ஆண்டாள் ஆகிய பிள்ளைகள் பிறந்தனர்.
# தாராபாரதி

## மறைவு

தாராபாரதி, 13 மே 2000 அன்று தன் 54-ஆம் அகவையில் காலமானார்.
# தாராபாரதி

## படைப்புகள்

1. புதிய விடியல்கள் (1982)
1. இது எங்கள் கிழக்கு (1989)
1. விவசாயம் இவர் வேதம் (1992)
1. பண்ணைபுரம் தொடங்கி பக்கிங்காம் வரை (1993)
1. கவிஞாயிறு தாராபாரதி கவிதைகள் (2000 ; 2007)
1. பூமியைத் திறக்கும் பொன்சாவி (2001)
1. இன்னொரு சிகரம் (2002)
1. வெற்றியின் மூலதனம் (2004)
1. திண்ணையை இடித்துத் தெருவாக்கு (புதுக்கவிதை)
1. விரல்நுனி வெளிச்சங்கள்
# தாராபாரதி

## புகழ்

"கவிஞாயிறு " என்ற சிறப்புப் பெயரால் அறியப்படுகிறார் தாராபாரதி.  
இவரது ஆசிரியர் சேவைக்காகத் தமிழ்நாட்டு அரசின் நல்லாசிரியர் விருது பெற்றவர்.  
தமிழ்நாட்டு அரசு 2010-11 காலகட்டத்தில் இவரது நூல்களை நாட்டுடைமையாக்கியது.
# கிளாடியேட்டர்

**கிளாடியேட்டர்** (, "வாள் வல்லுனர்") என்பது ஓர் ஆயுதம் தரித்த சண்டைக்காரரைக் குறிக்கும். இவர் ஏனைய கிளாடியேட்டர், காட்டு விலங்குகள், குற்றஞ்சாட்டப் பெற்ற குற்றவாளிகளுடன் வன்முறையாக மோதி உரோமைக் குடியரசு மற்றும் உரோமைப் பேரரசு பார்வையாளர்களை மகிழ்ச்சிப்படுத்துவார். சில கிளாடியேட்டர்கள் தன்னிச்சையாக அரங்கில் தோற்றுவதன் மூலம் சட்ட, சமூக நிலை சிக்கலுக்குள்ளாவதுடன் அவர்களின் வாழ்வை ஆபத்துக்குள்ளாக்குவதுண்டு. அனேகமானோர் அடிமைகளாக, மோசமான நிலையில் பயிற்றுவிக்கப்பட்டவர்களாக, சமூதாயத்தால் ஒதுக்கப்பட்டவர்களாக, மரணத்திற்குக் கூட ஒதுக்கி வைக்கப்பட்டவர்களாக இருப்பர்.
# கிளாடியேட்டர்

## இதனையும் பார்க்க

- ஸ்பாட்டகஸ்
# எபிரேய மொழி உயர்கல்விக்கழகம்

**எபிரேய மொழி உயர்கல்விக்கழகம்** என்றும் **இவிரித்து உயர்கல்விக்கழகம்** (הָאָקָדֶמְיָה לַלָּשׁוֹן הָעִבְרִית, HaAkademya laLashon ha'Ivrit) என்றும் அழைக்கப்பெறும் நிறுவனம் யெரூசலத்தில் உள்ள எபிரேயப் பல்கலைக்கழகத்தில் உள்ள கிவாத்துராம் (Givat Ram) வளாகத்தில் இசுரேலிய அரசால் நிறுவப்பட்டுள்ளது". இது எபிரேய மொழிக்கான உச்ச நிறுவனமாக 1953 இல் நிறுவப்பட்டது.
# இசுரேல் தேசிய நூலகம்

**இசுரேல் தேசிய நூலகம்** (எபிரேயம்: הספרייה הלאומית) முன்னர் யூத தேசிய மற்றும் பல்கலைக்கழக நூலகம் (எபிரேயம்: בית הספרים הלאומי והאוניברסיטאי) என்றழைக்கப்பட்டது. இது இசுரேலின் தேசிய நூலகம் ஆகும். இந்த நூலகத்தில் 5 மில்லியனுக்கு மேற்பட்ட புத்தகங்கள் உள்ளன. இது எருசலேமிலுள்ள எபிரேய பல்கலைக்கழகத்தின் கிவத்துராம் வளாகத்தில் அமைந்துள்ளது.
இந்நூலகத்தில் உலகின் பெரு எண்ணிக்கையிலான எபிரேய மொழி மற்றும் யூத கலைப்பொருட்கள் தொடர்பான பழங்கால சுவடிகள், புத்தகங்கள், கலைப்பொருட்கள் உள்ளன.
# உள்வட்டப்புள்ளியுரு

**உள்வட்டப்புள்ளியுரு** (*hypocycloid*) என்பது ஒரு சிறிய வட்டமானது அதைவிடப் பெரியதொரு நிலையான வட்டத்துக்குள் அதனைத் தொட்டவாறே நழுவாமல் உருளும் போது, உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை ஆகும். இது ஒரு வகைச் சில்லுரு ஆகும். வட்டப்புள்ளியுருவிற்கும் உள்வட்டப்புள்ளியுருவிற்கும் உள்ள வேறுபாடு உருளும் வட்டம் எதன் மீது உருளுகிறது என்பதில் உள்ளது. வட்டப்புள்ளியுருவில் உருளும் வட்டம் ஒரு நிலையான கோட்டின் மீதும் உள்வட்டப்புள்ளியுருவில் உருளும் வட்டம் ஒரு நிலையான வட்டத்துக்குள்ளும் உருள்கின்றன.  
உருளும் வட்டமானது நிலையான வட்டத்திற்கு வெளியே உருளும்போது உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை வெளிவட்டப்புள்ளியுரு ஆகும்.
# உள்வட்டப்புள்ளியுரு

## பண்புகள்

உருளும் சிறுவட்டத்தின் ஆரம் *r*, வட்டத்தின் ஆரம் *R* = *kr* எனில் உள்வட்டப்புள்ளியுருவின் துணையலகுச் சமன்பாடுகள்:  
:<math>x (\theta) = (R - r) \cos \theta + r \cos \( \frac{R - r}{r} \theta \)</math>
:<math>y (\theta) = (R - r) \sin \theta - r \sin \( \frac{R - r}{r} \theta \),</math>  
:::(அல்லது)  
:<math>x (\theta) = r (k - 1) \cos \theta + r \cos \( (k - 1) \theta \) \,</math>
:<math>y (\theta) = r (k - 1) \sin \theta - r \sin \( (k - 1) \theta \). \,</math>  
- *k* ஒரு முழு எண் எனில், உள்வட்டப்புள்ளியுரு மூடிய வளைவரையாகவும் *k* கூர்ப்புள்ளிகளை உடையதாகவும் இருக்கும். (கூர்ப்புள்ளிகளில் வளைவரை, வகையிடக்கூடியதல்ல)  
- *k* =2 எனில், உள்வட்டப்புள்ளியுரு ஒரு நேர்கோடு. இவ்வகையை முதலாவதாக விளக்கிய இத்தாலியக் கணிதவியலாளர் *ஜிரோலமொ கார்டனோ* (Girolamo Cardano) இன் பெயரால் இதில் வட்டங்கள் *கார்டனொ வட்டங்கள்* ((Cardano circles) என அழைக்கப்படுகின்றன. இவ்வகை உள்வட்டப்புள்ளியுருக்கள் அதிவேக அச்சு இயந்திர தொழில்நுட்பத்தில் பயன்படுத்தப்படுகின்றன.  
- *k* ஒரு விகிதமுறு எண் மற்றும் அதன் எளிய வடிவம்: *k* = *p*/*q* எனில், இவ்வளைவரை *p* கூர்ப்புள்ளிகளைக் கொண்டிருக்கும்.  
- *k* ஒரு விகிதமுறா எண் எனில், இவ்வளைவரை மூடியதாக இல்லாமல், பெரிய வட்டத்திற்கும் *R* − 2*r* ஆரமுள்ள மற்றொரு வட்டத்திற்கும் இடையேயுள்ள இடைவெளியை நிரப்பியவாறு அமையும்.
# உள்வட்டப்புள்ளியுரு

## தருவிக்கப்பட்ட வளைவரைகள்

- ஒரு உள்வட்டப்புள்ளியுருவின் மலரி அதே உள்வட்டப்புள்ளியுருவின் உருப்பெருக்கமாக இருக்கும்.
- ஒரு உள்வட்டப்புள்ளியுருவின் கூம்பி அதே உள்வட்டப்புள்ளியுருவின் உருக்குறுக்கமாக இருக்கும்
- ஒரு உள்வட்டப்புள்ளியுருவின் மையத்தைத் துருவப்புள்ளியாகக் கொண்ட அதன் பாத வளைவரை (pedal curve) ஒரு ரோசா வளைவரையாகும் (rose curve).
- ஒரு உள்வட்டப்புள்ளியுருவின் சமகோணத் தொடுகோட்டு முட்டுவரையும் ஒரு உள்வட்டப்புள்ளியுருவாகவே இருக்கும்.
# தேசிய ஒலிம்பிக் குழு

**தேசிய ஒலிம்பிக் குழு** (*National Olympic Committee*, **NOC**) உலகளாவிய ஒலிம்பிக் இயக்கத்தின் தேசிய அங்கமாகும். பன்னாட்டு ஒலிம்பிக் குழுவின் கட்டுப்பாட்டில் இயங்கும் இந்தக் குழுக்கள் தங்கள் நாட்டு மக்கள் ஒலிம்பிக் போட்டிகளில் பங்கேற்க பொறுப்பானவர்கள். இக்குழுக்கள் தங்கள் நாட்டு நகரங்கள் வருங்கால ஒலிம்பிக் போட்டிகளை நடத்தும் உரிமை பெற பரிந்துரைக்கும் அதிகாரம் கொண்டவர்கள். மேலும் தங்கள் புவியியல் பகுதியில் தேசிய அளவில் விளையாட்டாளர்களை வளர்த்தெடுத்து மேம்படுத்தியும் பயிற்சியாளர்களையும் விளையாட்டு நிருவாகிகளையும் பயிற்றுவித்தும் ஒரு கட்டமைப்பை உருவாக்குகின்றனர்.  
2011ஆம் ஆண்டு நிலவரப்படி, தன்னாளுமை பெற்ற நாடுகள் மற்றும் பிற புவியியல் பகுதிகளின் சார்பாளர்களாக 204 தேசிய ஒலிம்பிக் குழுக்கள் உள்ளன. 193 ஐக்கிய நாடுகள் சபையின் உறுப்பு நாடுகளில் 192 பன்னாட்டு ஒலிம்பிக் குழுவால் அங்கீகரிக்கப்பட்ட தேசிய ஒலிம்பிக் குழுக்களைக் கொண்டுள்ளன. சூலை 9,2011இல் விடுதலை பெற்ற தெற்கு சூடான் மட்டுமே விதிவிலக்காக இதுவரை தேசிய ஒலிம்பிக் குழுவை அமைக்கவில்லை.)  
பன்னாட்டுக் குழு அங்கீகரித்துள்ள 12 பிற நிலப்பகுதிகள்:
- சீனக் குடியரசு, ஐஓசியால் *சீன தைபே* எனப்படுகிறது
- பலத்தீன தேசிய ஆணையம், ஐஓசியால் *பலத்தீனம்* எனப்படுகிறது
- ஐக்கிய அமெரிக்காவின் நான்கு திட்டுப் பகுதிகள்: அமெரிக்க சமோவா, குவாம், புவேர்ட்டோ ரிக்கோ, மற்றும் அமெரிக்க கன்னித் தீவுகள் (ஐஓசியால் *கன்னித் தீவுகள்* எனப்படுகிறது)
- மூன்று பிரித்தானிய கடல்கடந்த மண்டலங்கள்: பெர்முடா, பிரித்தானிய கன்னித் தீவுகள், மற்றும் கேமன் தீவுகள்
- கரீபியனில் உள்ள நெதர்லாந்து இராச்சியப் பகுதி: அருபா. நெதர்லாந்து ஆன்டைல்சின் ஒலிம்பிக் குழு 2010இல் அந்நாடு கலைக்கபட்டதை அடுத்து சூலை 2011இல் தனது அங்கீகாரத்தை இழந்தது.
- சீன மக்கள் குடியரசின் சிறப்பு நிருவாக வலயத்திலுள்ள ஆங்காங்
- நியூசிலாந்தின் இணைநாடான குக் தீவுகள்
# வார்ப்புரு:Audio1/doc

### Usage

**Template:audio1** links to an audio file for quick listening. It is meant to be used inline with text, for pronunciations and the like. To apply it in an article use the following:  
<code></code>  
For instance, <code></code> is rendered something like this:  
=
# வள்ளுவப்பாடி நாடு

**வள்ளுவப்பாடி நாடு** என்பது திருச்சி மாவட்டம் முசிறி வட்டம் கண்ணனூர் என்னும் ஊரை மையமாகக் கொண்ட நாட்டுப்பகுதி எனத் தெரியவருகிறது. இப்பகுதியில் இக்காலத்திலும் வள்ளுவன் குடியைச் சேர்ந்த மக்கள் வாழ்ந்துவருகின்றனர். இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார். தற்போது அரியலூர் மாவட்டம் திருமழபாடியிலும் உள்ளனர்.
# சந்திரன் சுவர்க்கி

**சந்திரன் சுவர்க்கி** புகழேந்திப் புலவரைப் போற்றிய வள்ளல். இவன் மள்ளுவ நாட்டு அரசன். இவன் இப் புலவரைப் பேணிய செய்தியை இப் புலவர் தன் நளவெண்பா என்னும் நூலில் தெரிவிக்கிறார். அந்தப் பாடல்:
<poem>
வண்டார் வளவயல்சூழ் மள்ளுவநாட்(டு) எம் கோமான்
தண் தார் புனைச் சந்திரன் சுவர்க்கி – கொண்டாடும்
பாவலன்பால் நின்ற பசிபோல நீங்கிற்றே
காவலன்பால் நின்ற கலி.
</poem>
வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார்.
# பண்டைய நாடுகள்

சங்ககாலத்திலும், இடைக்காலத்திலும் சேர, சோழ, பாண்டிய மன்னர்கள் ஆண்ட நாட்டை முறையே சேரநாடு, சோழநாடு , பாண்டியநாடு என வழங்கினர். இவை ஆளும் மன்னர்களால் பெயர் பெற்ற நாட்டுப் பெயர்கள். சேரர், சோழர், பாண்டியர் என்னும் பெயர்களும் முறையே சேர்ப்பு நாட்டு மக்கள், (சோறு)சோற்றுவளம் மிக்க நாட்டு மக்கள், பண்டைய மக்கள் எனக் குடிமக்கள் பெயர்களாகக் கொண்டு குடிமக்களால் பெயர்பெற்ற நாட்டுப் பெயர்கள் எனக் கொள்ளினும் அமையும்.  
ஓய்மானாடு
கொங்கு நாடு , வள்ளுவப்பாடி நாடு , ஆகியவை குடிமக்களால் பெற்ற நாட்டின் பெயர்கள்.  
தொண்டை நாடு , வேங்கடநாடு முதலானவை நிலவியலால் பெயர் பெற்ற நாட்டுப் பெயர்கள்.
# மைனா (திரைப்படம்)

::இதே பெயரில் வெளியான கன்னடத் திரைப்படம் பற்றி அறிய, மைனா (கன்னடத் திரைப்படம்) கட்டுரையைப் பார்க்கவும்  
**மைனா** பிரபு சாலமன் கதை எழுதி இயக்கி 2010 ஆம் ஆண்டு வெளிவந்த தமிழ்த் திரைப்படம் ஆகும். இந்த திரைப்படத்தை உதயநிதி ஸ்டாலினும் கல்பாத்தி அகோரமும் வெளியிட்டனர். இதில் வித்தார்தும் அமலாபாலும் முக்கிய கதாபாத்திரங்களில் தோன்றினர். இப்படத்திற்கு இமான் இசையமைத்தார். 2010 நவம்பர் 5 ஆம் தேதி தீபாவளியன்று இப்படம் வெளியிடப்பட்டது. இப்படத்திற்கு நேர்மறையான விமர்சனங்கள் கிடைத்ததுடன் 58வது தென்னிந்திய பிலிம்பேர் விருதில் சிறந்த திரைப்படத்திற்கான விருதும் இப்படத்தில் நடித்தமைக்காக தம்பி ராமையாவிற்கு சிறந்த துணைநடிகருக்கான தேசிய விருதும் கிடைத்தது.
# மைனா (திரைப்படம்)

## நடிகர்கள்

- விதார்த் - சுருளி
- அமலா பால் - மைனா
- சேது - பாசுகர்
- தம்பி ராமையா - இராமையா
- சுசான் சார்ஜ் - சுதா பாசுகர்
- செவ்வாழை - மாயி
- மண்ரோடு மாணிக்கம் - கார்த்திக்
# மைனா (திரைப்படம்)

## பாடல்கள்

இப்படத்தின் ஐந்து பாடல்கள் மற்றும் பின்னணி இசையை உருவாக்கியவர் டி. இமான் ஆவார். இப்படத்தில் இடம்பெற்ற பாடல் வரிகளை யுகபாரதி, எக்நாத் ஆகியோர் எழுதியிருந்தனர். அனைத்துப் பாடல்களும் மிகவும் வரவேற்பு பெற்ற பாடல்களாகும்.
# மைனா (திரைப்படம்)

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)
# விக்கிப்பீடியா:உங்களுக்குத் தெரியுமா/செப்டம்பர் 26, 2012

- **இராபர்ட் புருசு ஃபூட்** (படம்) பல்லாவரத்தில் கண்டறிந்த கற்காலக் கோடாரி மூலம் வரலாற்றுக்கு முற்பட்ட இந்தியா பற்றிய ஆய்வுகளின் தந்தை எனப் போற்றப்படுபவர்.
- **நரிமூக்குப் பழவௌவால்** இனப்பெருக்க புணர்ச்சியின் போது வாய்வழிப் பாலியல் நடவடிக்கை மேற்கொள்ளும் முதனி அல்லாத ஒரே இனமாகும்.
- **தாவீதின் நட்சத்திரம்** பொதுவாக யூதர்களின் அடையாளமாகவும் யூத மதத்தின் அடையாளமாகவும் நோக்கப்படுகின்றபோதிலும், யூதத்தின் அடையாளமாகவும் இசுரேலின் சின்னமாகவும் இருப்பது **மெனோரா** ஆகும்.
- **யானை** பாலூட்டிகளிலேயே அதிக சினைக்காலம் (22 மாதங்கள்) கொண்டது.
- **ஆஸ்தான கோலாகலம்** என்பது தமிழ்க் கணிதம் பற்றியும் விளக்கும் ஒரு நூலாகும். இதை 1951 ஆம் ஆண்டில் திருமைலை சைல சர்மா வெளியிட்டார்.
# நடுநாடு

**நடுநாடு** என்பது சோழநாட்டுக்கும் தொண்டைநாட்டுக்கும் இடைப்பட்ட நிலப்பகுதியாகும். பத்தாம் நூற்றாண்டில் தோன்றிய இடைக்காலச் சோழர் ஆட்சியின்போது ஆட்சி அமைப்பில் வளநாடு, நாடு, கூற்றம், என்னும் நாட்டுப் பிரிவுகள் தோன்றின. அப்போது சோழநாட்டுக்கும், தொண்டைநாட்டுக்கும் இடைப்பட்டுக் கிடந்த நிலப்பகுதியை நடுநாடு எனப் பெயரிட்டு வழங்கினர். தேவாரத் திருத்தலங்களும், திவ்விய தேசங்களும் நடுநாட்டிலுள்ள கோயில்கள் எனச் சில கோயில்களைப் பகுத்துக் காட்டுகின்றன. இந்த நடுநாட்டை மகதம் எனவும் வழங்குவர். மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். சங்ககாலத்தில் இது அருவாளர் வாழ்ந்த அருவாள் நாடு, ஓய்மான் நல்லியாதன் முதலானோர் ஆண்ட ஓய்மானாடு ஆகிய பெயர்களுடன் விளங்கியது. வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று.
# நடுநாடு

## நடுநாடு பெயர்க்காரணம்

நடுநாடு என்னும் பெயர் ஏற்பட்டதற்குப் பல காரணங்கள் கூறப்படுகின்றன. அவையாவன:
1. தொண்டை நாட்டிற்கும் சோழநாட்டிற்கும் நடுவே இருப்பதால் நடுநாடு எனப்பட்டது. அஃதாவது, தென்பெண்ணையாற்றுக்கு வடக்கேயிருப்பது தொண்டை நாடு; வடவெள்ளாற்றிற்குத் தெற்கே யிருப்பது சோழநாடு; இந்த இரண்டிற்கும் நடுவேயிருப்பது நடுநாடு.
1. மலையமான், தான் புரிந்த உதவிகளுக்காகச் சேர சோழ பாண்டிய மன்னர்கள் தனக்கு அளித்த நிலப்பகுதிகளை இணைத்து, மூவர் நாடுகட்கும் எல்லை உடையதாக - மூவர் நாடுகட்கும் நடுவே அமைத்துக் கொண்ட நிலப்பகுதி யாதலின் நடுநாடு எனப்பட்டது.
1. முடியுடை மூவேந்தர்க்கும் பொதுவுடைமை உள்ளதாக நடுநிலைமையில் இருந்ததால் நடுநாடு எனப்பட்டது.
1. மலையமான் மரபினர் மூவேந்தரிடத்தும் நட்பு உடையவராக மூவேந்தரும் உதவி வேண்டிய போதெல்லாம் புரிந்தவராக - மூவேந்தர்க்கும் நடுநிலை உடையவராக இருந்தமையால் அவர்கள் ஆண்ட நாடு நடுநாடு எனப்பட்டது.
# நடுநாடு

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# இந்தியாவின் விடிவெள்ளி - சுவாமி விவேகானந்தர் (நூல்)

**இந்தியாவின் விடிவெள்ளி சுவாமி விவேகானந்தர்** என்பது நெல்லை விவேகநந்தா எழுதிய விவேகானந்தர் வாழ்க்கை வரலாற்று நூல். இது சென்னையில் உள்ள வானதி பதிப்பகத்தால் வெளியிடப்பட்டுள்ளது.
# இந்தியாவின் விடிவெள்ளி - சுவாமி விவேகானந்தர் (நூல்)

## நூலாசிரியர்

திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் ஜெயமுருகானந்தன் பிறந்தார். இவர் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டமும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றியவர். இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகளையும் தொடர்களையும் தமிழில் வெளியாகும் அச்சிதழ்களிலும் இணைய இதழ்களிலும் எழுதியுள்ளார்.
# இந்தியாவின் விடிவெள்ளி - சுவாமி விவேகானந்தர் (நூல்)

## அணிந்துரை

இந்த நூலுக்கு, ஸ்ரீராமகிருஷ்ண விஜயம் எனும் ஆன்மிக - பண்பாட்டு மாத இதழின் ஆசிரியர் சுவாமி விமூர்த்தானந்தர் அணிந்துரை எழுதியிருக்கிறார்.
# இந்தியாவின் விடிவெள்ளி - சுவாமி விவேகானந்தர் (நூல்)

## பொருளடக்கம்

இந்நூலில் 43 தலைப்புகளில் விவேகானந்தரின் வாழ்க்கை வரலாற்றை கதை நடையில் எழுதியுள்ளனர்.
# ஸ்பாட்டகஸ்

**சிபாட்டகசு** (, **; ) (கி.மு. 109–71)  
சிபாட்டகசு ஒரு திரேசிய கிளாடியேட்டர். இவர் கிரிக்குசசு (Crixus), கன்னிகசு (Gannicus), காசுடசு (Castus) மற்றும் ஓனோமாசுடன் (Oenomaus) சேர்ந்து மூன்றாம் அடிமைப் போரில் தப்பிஓடிய அடிமைத் தலைவர்களில் ஒருவராவர். உரோமானியக் குடியரசுக்கு எதிரான ஒரு பெரிய அடிமை எழுச்சி. போரின் நிகழ்வுகளைத் தாண்டி அவரைப் பற்றி அதிகம் அறியப்படவில்லை, மற்றும் எஞ்சியிருக்கும் வரலாற்று க் கணக்குகள் சில நேரங்களில் முரண்பாடானவை. எனினும், அவர் ஒரு முன்னாள் கிளாடியேட்டர் மற்றும் ஒரு திறமையான இராணுவ தலைவர் என்று அனைத்து ஆதாரங்களும் ஒப்புக்கொள்கிறார்கள்.  
அடிமைச் செல்வந்தத் தட்டினருக்கு எதிராக தங்கள் விடுதலைக்காக ஒடுக்கப்பட்ட மக்கள் தங்கள் விடுதலைக்காகப் போராடியதற்கு எடுத்துக்காட்டாக சிலரால் விளக்கப்பட்ட இந்தக் கிளர்ச்சி, பல அரசியல் சிந்தனையாளர்களுக்கு உத்வேகத்தை அளித்துள்ளது. இலக்கியம், தொலைக்காட்சி, திரைப்படம் ஆகிய பல இடங்களில் இடம் பெற்றுள்ளது. இந்த விளக்கம் செவ்வியல் வரலாற்றாளர்களால் குறிப்பாக முரண்படவில்லை என்றாலும், குடியரசில் அடிமைத்தனத்தை முடிவுக்குக் கொண்டு வருவதே நோக்கம் என்று எந்த வரலாற்று குறிப்பும் குறிப்பிடவில்லை.
# ஸ்பாட்டகஸ்

#### **ஆரம்ப வாழ்க்கை**
புளூடார்ச்சின் கூற்றுப்படி, ஸ்பார்டகஸ் சிலிசியன் கடற்கொள்ளையர்களுடன் அவனையும் அவனது 2,000 ஆட்களையும் சிசிலிக்கு கொண்டு செல்ல ஒரு பேரம் பேசினார், அங்கு அவர் ஒரு அடிமை கிளர்ச்சியைத் தூண்டி வலுவூட்டல்களைச் சேகரிக்க விரும்பினார். அவரின் பணத்தை எடுத்து கொண்ட கடற்கொள்ளையர்கள் பின்னர் அவரை வஞ்சித்தனர். இருப்பினும் அடிமை வீரர்கள் தப்பிப்பதற்கான சில முயற்சிகளும் நடந்தன என்றும், ஆனால் க்ராஸஸ் அடிமை வீரர்கள் சிசிலிக்கு செல்ல முடியாதவாறு உறுதிப்படுத்த குறிப்த பிடப்படாத நடவடிக்கைகளை எடுத்தார் என்றும் அடிமை வீரர்களின் முயற்சிகள் கைவிடப்பட்டன என்றும் சில வரலாற்று பதிவுகள் குறிப்பிடுகின்றன. ஸ்பார்டகஸின் படைகள் பின்னர் ரீஜியம் நோக்கி பின்வாங்கின. க்ராஸஸ்ஸின் படைகள் தொடர்ந்து வந்தன, அவ்வப்போது அடிமை வீரர்களிடமிருந்து எதிர்ப்புகள், சோதனைகள் இருந்தபோதிலும் ரீஜியத்தில் உள்ள இஸ்த்மஸ் முழுவதும் கோட்டைகளை கட்டின, இவற்றால் அடிமை வீரர்கள் முழுவதுமாக முற்றுகையிடப்பட்டு, அவர்களின் உணவு மற்றும் நீர் பொருட்களிலிருந்து துண்டிக்கப்பட்டுள்ளனர்  
இந்த நேரத்தில், பாம்பேயின் படைகள் ஹிஸ்பானியாவிலிருந்து திரும்பி வந்து, கிராஸஸுக்கு உதவ தெற்கு நோக்கி செல்ல செனட் உத்தரவிட்டது. ஸ்பார்டகஸ் க்ராஸஸுடன் ஒரு உடன்பாட்டை கொண்டுவரும் நோக்கில் கிராஸஸை அணுகியபோது பாம்பேயின் வருகையால் தனக்கு கடன் கிடைக்கும் என்று க்ராஸஸ் அஞ்சினாலும் ஸ்பார்டகஸ்ஸின் உடன்பாட்டை ஏற்கவில்லை. ஸ்பார்டகஸின் படைகளில் ஒரு பகுதி புருட்டியத்தில் உள்ள பெட்டிலியாவுக்கு (நவீன ஸ்ட்ராங்கோலி) மேற்கே மலைகளை நோக்கி ஓடியது, க்ராஸஸின் படையினரைப் பின்தொடர்ந்தது.  
பிரதான இராணுவத்திலிருந்து பிரிக்கப்பட்ட அடிமை வீரர்களில் ஒரு பகுதியை படையினர் பிடிக்க முடிந்தபோது, ஸ்பார்டகஸின் படைகளிடையே ஒழுக்கம் முறிந்தது. ஸ்பார்டகஸ் இப்போது தனது படைகளைத் திருப்பி, தனது முழு பலத்தையும் படையினரைத் தாங்கிக் கொள்ள கடைசி நிலைப்பாட்டைக் கொண்டுவந்தார், அதில் அடிமை வீரர்கள் முற்றிலுமாக விரட்டப்பட்டனர், அவர்களில் பெரும்பாலோர் போர்க்களத்தில் கொல்லப்பட்டனர்.  
கிமு 71 இல் ஸ்பார்டகஸின் தோல்வியைக் கண்ட இறுதி யுத்தம் தற்போதைய செனெர்ச்சியா பிரதேசத்தில் செலே ஆற்றின் வலது கரையில் நடந்தது, இது ஆலிவெட்டோ சிட்ராவின் எல்லையை உள்ளடக்கிய பகுதியில், குவாக்லீட்டா கிராமத்திற்கு அருகிலுள்ள கலாப்ரிட்டோ வரை , அந்த நேரத்தில் லூகேனியாவின் ஒரு பகுதியாக இருந்த ஹை செலே பள்ளத்தாக்கில். இந்த பகுதியில், 1899 முதல், ரோமானிய காலத்தின் கவசங்கள் மற்றும் வாள்கள் கண்டுபிடிக்கப்பட்டுள்ளன.  
புளூடார்ச், அப்பியன் மற்றும் ஃப்ளோரஸ் போன்ற வரலாற்று அறிஞர்கள் போரின் போது ஸ்பார்டகஸ் இறந்துவிட்டதாகக் கூறுகின்றனர், ஆனால் அப்பியன் ஸ்பார்ட்டாக்ஸ்சின் உடல் ஒருபோதும் கண்டுபிடிக்கப்படவில்லை என்றும் கூறுகிறார். க்ராஸஸின் படையினரால் கைப்பற்றப்பட்ட கிளர்ச்சியில் தப்பிய ஆறாயிரம் பேரின் உடல்கள் ரோம் முதல் கபுவா வரை சிலுவையில் அறையப்பட்டன.
# ஸ்பாட்டகஸ்

## குறிக்கோள்கள்

வரலாற்றாசிரியர்கள் ஸ்பார்டகஸின் நோக்கங்களை வரிசைப்படுத்துகின்றனர்.  
ரோமானிய சமுதாயத்தை சீர்திருத்துவது அல்லது அடிமைத்தனத்தை ஒழிப்பதை நோக்கமாகக் கொண்டதாக ஸ்பார்டகஸின் எந்த நடவடிக்கையும் வெளிப்படையாகக் கூறவில்லை.  
ஸ்பார்டகஸ் வடக்கே சிசல்பைன் கவுலுக்கு தப்பித்து தனது ஆட்களை அவர்களுடைய வீடுகளுக்கு அனுப்ப விரும்பினார் என்று புளூடார்ச் எழுதுகிறார். இத்தாலிய தீபகற்பத்தில் இருந்து தப்பிப்பது உண்மையில் அவரது குறிக்கோள் என்றால், ரோம தூதர்கள் லூசியஸ் பப்ளிகோலா மற்றும் க்னேயஸ் க்ளோடியனஸ் ஆகியோரால் கட்டளையிடப்பட்ட படையினரை தோற்கடித்த பின்னர் ஸ்பார்டகஸ் ஏன் தெற்கு நோக்கி திரும்பினார் என்பது தெளிவாகத் தெரியவில்லை.  
அப்பியனும் ஃப்ளோரஸும் அவர் ரோமில் அணிவகுத்துச் செல்ல நினைத்ததாக எழுதுகிறார்கள். ரோமானிய அச்சங்களின் பிரதிபலிப்பைத் தவிர வேறொன்றுமில்லை என்று அவர் பின்னர் அந்த இலக்கைக் கைவிட்டார் என்றும் அப்பியன் கூறுகிறார்.  
தப்பித்த அடிமைகளின் சுயாதீனமாக செயல்படும் குழுக்கள் மற்றும் புளூடார்ச்சின் ஒரு அறிக்கையை பரிந்துரைக்கும் கிமு 73 இன் பிற்பகுதியிலும் கிமு 72 இன் ஆரம்பத்திலும் நடந்த நிகழ்வுகளின் அடிப்படையில், தப்பித்த சில அடிமைகள் ஆல்ப்ஸின் மீது தப்பிப்பதை விட இத்தாலியைக் கொள்ளையடிக்க விரும்பினர் என்று தெரிகிறது.
# ஆபிரகாமிய சமயங்கள்

(மேலே), கிறிஸ்தவத்தினை பிரதிபலிக்கும் கிறிஸ்தவ சிலுவை (இடம்), இசுலாத்தை பிரதிபலிக்கும் அரபு வனப்பெழுத்துச் சொல் கடவுள் (அல்லா) (வலம்)]]  
**ஆபிரகாமிய சமயங்கள்** என்பன ஆபிரகாமுக்கு முக்கியத்துவம் கொடுத்து, அவரை தங்கள் பொது மூலமாகக் கொண்டு அல்லது அவரின் காணப்பட்ட ஆன்மீக பாரம்பரியத்தை ஏற்றுக்கொண்ட ஒரு கடவுட் கொள்கை சமயங்களாகும். அவை மூன்று பிரதான ஒப்புநோக்கிய சமயங்களான ஒன்றாக, ஏனைய இந்திய சமயங்கள், கிழக்கு ஆசிய சமயங்களுடன் காணப்படுகின்றன. இருபத்தியோராம் நூற்றாண்டின் ஆரம்பத்தில், உலக சனத்தொகையில் 54% மக்கள் (3.8 மில்லியன் மக்கள்) ஆபிரகாமிய சமயங்களை பின்பற்றுபவர்களாகவும், 30% மக்கள் ஏனைய சமயங்களை பின்பற்றுபவர்களாகவும், 16% மக்கள் சமயம் எதுவுமற்றவர்களாகவும் காணப்படுகின்றனர்.  
உருவாக்கப்பட்ட காலவரிசைப்டி, யூதம், கிறித்தவம், இசுலாம் ஆகிய மூன்று பெரிய சமயங்கள் என்பன ஆபிரகாமிய சமயங்கள் ஆகும்.
# எரிபற்றுநிலை

எரிதகவுள்ள பொருளொன்று எரிய ஆரம்பிப்பதற்குத் தேவையான இழிவு வெப்பநிலை அதன் **எரிபற்றுநிலை** (*Fire point*) எனப்படும். இது திறந்த சுவாலையில் எரியூட்டப்பட்டு குறைந்தது 5 செக்கன்களில் எரியத் தொடங்கும் வெப்பநிலையாகக் கருதப்படும்.  
குறைந்த எரிபற்றுநிலை கொண்ட பொருட்களே சிறந்த எரிபொருட்களாகும்.
# எரிபற்றுநிலை

## சில பொருட்களின் எரிபற்று நிலைகள்

- பெற்றோல்- 49<sup>ο</sup>C
# மேகதூதம்

**மேகதூதம்** (சமற்கிருதம்: Meghadūtam; "மேக தூதன்" என்று பொருள்) புகழ்பெற்ற சமற்கிருத புலவரான காளிதாசரால் இயற்றப்பட்ட ஒரு காவியம். இது தமிழில் உள்ள தூது இலக்கியத்தை ஒத்தது.  
பணி காரணமாக நீண்ட நாட்களாக திரும்பாத தலைவர், தன் மனைவிக்கு மேகத்தை தூதுவிடுவதாக இப்பாடல் அமைகிறது. இது பல்வேறு மொழிகளில் மொழி பெயர்க்கப்பட்டுள்ளது.
# மேகதூதம்

## காவியத்தை பற்றிய குறிப்புகள்

இக்காவியத்தில் 111 பாடல்கள் உள்ளன, இது காளிதாசனின் மிகப் பிரபலமான படைப்புகளில் ஒன்றாகும். இப்படைப்பு 'பூர்வ-மேகம்', 'உத்தர-மேகம்' என இரு பிரிவுகளை கொண்டது. ஒரு யக்ஷன் (செல்வத்தின் அரசனான குபேர மன்னனின் ஒரு பிரஜை), தன் பணிகளை சரியாக செய்யாததால் ராஜ்யத்தில் இருந்து மத்திய இந்தியாவிற்கு விரட்டப்பட்டுவிடுகிறான். அவன் வானில் செல்லும் ஒரு மேகத்தை பார்த்து, இமயமலை அடிவாரத்தில் இருக்கும் அலகாபுரி நகரில் வசிக்கும் தன் மனைவிக்கு ஒரு தகவல் எடுத்துசெல்லுமாறு கேட்கிறான். அலகாபுரி செல்லும் வழியில் உள்ள மனதை கவரும் காட்சிகளை வழிகாட்டியாக இருக்க மேகத்திடம் கூறுகிறான் தலைவன்.  
மேகதூதத்தின் பிரபலம் காரணமாக அதே போல் எழுந்த பல "ஸந்தேஶ" (தூது) காவியங்கள் பல மேகதூதம் இயற்றப்பட்ட மந்தகிரந்த சந்தத்தில் இயற்றப்பட்டுள்ளன. உதாரணமாக ஹம்ஸ-ஸந்தேஶத்தில், இராமன் சீதைக்கு தூதாக ஒரு ஹம்ஸத்தை (அன்னத்தை), வழியில் காணக்கூடிய அற்புத காட்சிகளை வர்ணித்து, அனுப்புகிறான்.  
மல்லிநாதர் என்னும் அறிஞர் இதற்கு வடமொழியில் உரை எழுதியுள்ளார். 1813-இல் ஹோரேஸ் ஹேய்மேன் வில்ஸன் என்ற அறிஞரால் ஆங்கிலத்தில் மொழிபெயர்க்கப்பட்டது. பல்வேறு மொழிகளில் அதன்பிறகு மொழிபெயர்க்கப்பட்டுள்ளது.  
தீபா மேத்தாவின் 'வாடர்' என்னும் திரைப்படத்தில் இக்காவியத்திலிருந்து சில வரிகள் இடம்பெறுகின்றன.
# மேகதூதம்

## மேலும் பார்க்க

- சகுந்தலா
# சந்திரகாந்தா (தொலைக்காட்சித் தொடர்)

**சந்திரகாந்தா** ஓர் இந்திய கற்பனை கதை நாடகம் ஆகும். 1995 ஆம் ஆண்டுகளில் தூர்தர்சனில் ஒளிபரப்பு செய்யப்பட்டது. இந்த கதையானது தேவகி நந்தன் காற்றி என்பவரின் நாவலில் இருந்து சுனில் அக்னிஹோத்ரி என்பவரால் இயக்கப்பட்டது. இத்தொடரின் இயக்குநர் நீதிமன்றத்தில் 1996 ஆம் ஆண்டு தூர்தர்சன் தொலைக்காட்சியை எதிர்த்து வழக்கு தொடர்ந்தார். சிறிது காலத்திற்குப் பின் இந்தத் தொடர் சோனி மற்றும் ஸ்டார் பிளஸ் தொலைக்காட்சிகளில் ஒளிபரப்பானது.
# வெளிவட்டப்புள்ளியுரு

**வெளிவட்டப்புள்ளியுரு** (*epicycloid*) என்பது ஒரு சிறிய வட்டமானது அதைவிடப் பெரியதொரு நிலையான வட்டத்துக்கு வெளியே அதனைத் தொட்டவாறே நழுவாமல் உருளும் போது, உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை ஆகும். இது ஒரு வகைச் சில்லுரு ஆகும். வட்டப்புள்ளியுருவிற்கும் வெளிவட்டப்புள்ளியுருவிற்கும் உள்ள வேறுபாடு உருளும் வட்டம் எதன் மீது உருளுகிறது என்பதில் உள்ளது. வட்டப்புள்ளியுருவில் உருளும் வட்டம் ஒரு நிலையான கோட்டின் மீதும் வெளிவட்டப்புள்ளியுருவில் உருளும் வட்டம் ஒரு நிலையான வட்டத்துக்கு வெளியிலும் உருள்கின்றன.  
உருளும் வட்டமானது நிலையான வட்டத்திற்கு உள்ளே உருளும்போது உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை உள்வட்டப்புள்ளியுரு ஆகும்.
# வெளிவட்டப்புள்ளியுரு

## பண்புகள்

- உருளும் சிறுவட்டத்தின் ஆரம் *r*, வட்டத்தின் ஆரம் *R* = *kr* எனில் வெளிவட்டப்புள்ளியுருவின் துணையலகுச் சமன்பாடுகள்:  
:<math>x (\theta) = (R + r) \cos \theta - r \cos \( \frac{R + r}{r} \theta \)</math>
:<math>y (\theta) = (R + r) \sin \theta - r \sin \( \frac{R + r}{r} \theta \),</math>  
::: (அல்லது)  
:<math>x (\theta) = r (k + 1) \cos \theta - r \cos \( (k + 1) \theta \) \,</math>
:<math>y (\theta) = r (k + 1) \sin \theta - r \sin \( (k + 1) \theta \). \,</math>  
- *k* ஒரு முழு எண் எனில், வெளிவட்டப்புள்ளியுரு மூடிய வளைவரையாகவும் *k* கூர்ப்புள்ளிகளை உடையதாகவும் இருக்கும். (கூர்ப்புள்ளிகளில் வளைவரை, வகையிடக்கூடியதல்ல.)  
- *k* ஒரு விகிதமுறு எண் மற்றும் அதன் எளிய வடிவம்: *k* = *p* /*q* எனில், இவ்வளைவரை *p* கூர்ப்புள்ளிகளைக் கொண்டிருக்கும்.  
- *k* ஒரு விகிதமுறா எண் எனில், இவ்வளைவரை மூடியதாக இல்லாமல், பெரிய வட்டத்திற்கும் *R* + 2*r* ஆரமுள்ள மற்றொரு வட்டத்திற்கும் இடையேயுள்ள இடைவெளியை நிரப்பியவாறு அமையும்.  
- வெளிவட்டப்புள்ளியுரு, வெளிச்சில்லுருவின் ஒரு சிறப்புவகை.  
- ஒரு கூர்ப்புள்ளியுடைய வெளிவட்டப்புள்ளியுரு ஒரு இதயவளை ஆகும்.  
- ஒரு வெளிவட்டப்புள்ளியுருவும் அதன் மலரியும் வடிவொத்தவை.
# வெளிவட்டப்புள்ளியுரு

## நிறுவல்

புள்ளி <math>p</math> இன் இருப்பிடம் காணல்:  
தொடுபுள்ளியிலிருந்து நகரும் புள்ளிவரை (<math>p</math>) உள்ள கோண அளவு <math>\alpha</math> (ரேடியனில்)  
தொடக்கப்புள்ளியிருந்து தொடுபுள்ளி வரயிலான கோணம் <math>\theta</math> (ரேடியனில்)  
உருளும் வட்டம் நழுவாமல் உருளுவதால்:  
:<math>\ell_R=\ell_r</math>  
ரேடியனின் வரையறைப்படி:  
:<math>\ell_R= \theta R, \ell_r=\alpha r</math>  
இவற்றிலிருந்து:  
:<math>\theta R=\alpha r</math>  
எனவே <math>\alpha,</math> <math>\theta</math> இரண்டுக்குமானத் தொடர்பு:  
:<math>\alpha =\frac{R}{r} \theta</math>........(1)  
படத்திலிருந்து, நகரும் புள்ளி <math>p</math> இன் நிலையைக் கீழ்க்காணும் மதிப்புகள் தருவதைத் தெளிவாகக் காண முடியும்:  
:<math> x=\( R+r \)\cos \theta -r\cos\( \theta+\alpha \) </math>  
:<math>y=\( R+r \)\sin \theta -r\sin\( \theta+\alpha \) </math>  
(1) இல் உள்ளபடி <math>\alpha,</math> மதிப்பைப் பிரதியிட்டுச் சுருக்க:  
:<math> x=\( R+r \)\cos \theta -r\cos\( \frac{R+r}{r}\theta \)</math>  
:<math>y=\( R+r \)\sin \theta -r\sin\( \frac{R+r}{r}\theta \)</math>
# மகதைப் பெருமாள்

**மகதைப் பெருமாள்** என்பவன் மூன்றாம் குலோத்துங்கனின் படைத்தலைவர்களில் ஒருவன். ‘வாணகோவரையன் பொன்பரப்பினான்’ என்னும் அடைமொழியுடனும் இவனது பெயரைக் கல்வெட்டுகள் குறிப்பிடுகின்றன. மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். மகதை, மகதநாடு என்பதன் மரூஉ. இது வடபுலத்திலுள்ள மகத தேசம் அல்ல. தமிழ்நாட்டிலேயே மேற்கே சேர்வராயன் மலை, தெற்கில் கொல்லி மலை, வடக்கில் சவ்வாது மலை எனும் மலைகளிடைப்பட்டு செங்கம் கணவாய் வழியாக திருவண்ணாமலை மற்றும் அதன் கிழக்கில் அமைந்துள்ள பெண்ணையாறு பாயும் நிலப்பரப்பினை சார்ந்துள்ள நாட்டினைக்குறிக்கும். மலைபடுகடாமில் பாட்டுடைத் தலைவனாக பாடப்பட்ட நன்னன் சேய் நன்னன் தன் நாட்டினை சூழ்ந்துள்ள பகுதியுமாகும். வாணர்குலத் தவைர்கள் இப்பகுதியை சிலகாலம் ஆண்டுள்ளனர். இவர் நீண்ட தனி அரசமரபுடையோர் இல்லை எனினும் இடையிடையே பற்பலகாலங்களில் பெருமன்னர்களுக்கு கீழிருந்து படைத்தலைவர்களாகவும், தனியாட்சி பெற்ற குறுநில மன்னர்களாகவும் திகழ்ந்துள்ளர்.வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று. மகதைப் பெருமாள் திருவண்ணாமலைக் கோயிலில் பொன் வேய்ந்தான். இவனைப் போற்றும் 22 பாடல்கள் (வெண்பாக்கள்) திருவண்ணாமலைக் கோயில் சுவரில் கல்வெட்டுகளாக உள்ளன.  
;அவற்றில் எடுத்துக்காட்டுக்காக ஒரு பாடல்.
<poem>
தாரும் முடியும் முரசும் தமக்குரிய
பாரும் உடன்பெறுவர் பார்வேந்தர் – வீரப்
பெருமாள் மகதேசன் பேர்எழுதித் தத்தம்
திருமார்பில் ஆளோலை செய்து.
</poem>
;இப்பாடல் சொல்லும் செய்தி
தார், முடி, முரசு, ஆளும் நிலம் போன்றவற்றைத்தான் பார்வேந்தர் பெறுவர். மகதை வீரப்பெருமாள் காலத்திலோ இவன் பேரை எழுதிய ஆள்மாலை (ஒன்று) செய்தும் அணிந்துகொள்வர் (மகதைப் பெருமாளோ தன் மார்பில் பலர் எழுதிய ஓலைகளை (விழுப்புண்களை) அணிந்துகொண்டிருக்கிறான் எனினும் அமையும்.)  
பார்வேந்தர்கள் மகதேசனை நாடிச்சென்று தார், முடி, முரசு, தமக்குரிய அரசு ஆகியவற்றைப் பெறுவர். மேலும் மகதேசனுக்கு தாங்கள் அடிமை என தம் மார்பில் ஆளோலை எழுதி அணிவர். என்னும் பொருளிலும் அமையும்.
# மகதைப் பெருமாள்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# பயங்கரவாதத்திற்கு எதிரான போர்

**பயங்கரவாதத்திற்கு எதிரான போர்** என்பது அமெரிக்காவும் பிரித்தானியாவும் நேட்டோவினதும் நேட்டோ அல்லாத நாடுகளினதும் உதவியுடன் நடாத்தும் பன்னாட்டு படை நடவடிக்கையைக் குறிக்க பொதுவாகக் கையாளப்படும் பதமாகும். முதலில் அல் காயிதா மற்றும் ஏனைய சன்டையிடும் இயக்கங்களை அழிக்கும் நோக்குடன் ஆரம்பிக்கப்பட்ட படை நடவடிக்கையாகும்.
# அ. திருமலைமுத்துசுவாமி

**அ. திருமலைமுத்துசுவாமி** (1928 - 1980?) தமிழ் விரிவுரையளராக வாழ்க்கைத் தொடங்கி, பொதுநூலக நூலகராகவும் கல்லூரி நூலகராகவும் பணியாற்றி, பல்கலைக் கழக நூலகத்துறைத் தலைவராகப் பணியாற்றியவர். தமிழறிஞர். கவிஞர். அவரது படைப்புகளை தமிழ்நாடு அரசின் தமிழ்வளர்ச்சித்துறை நாட்டுடைமையாக்கி இருக்கிறது.
# அ. திருமலைமுத்துசுவாமி

## பிறப்பு

திருநெல்வேலி மாவட்டத்தில் வாழ்ந்த தமிழாசிரியர் அருணாசலம் பிள்ளை – மங்கையர்க்கரசி என்னும் இணையருக்குத் தலைமகனாக 1928 - ? - ? ஆம் நாள் பிறந்தார். சங்கரவள்ளி நாயகம், சுப்பிரமணியன், காமாட்சி மற்றும் ஒருவர் இவருடன் பிறந்தவர்கள் ஆவர்.
# அ. திருமலைமுத்துசுவாமி

## கல்வி

சென்னை பச்சையப்பன் கல்லூரியில் பேராசிரியர்கள் அ. மு. பரமசிவானந்தம், முனைவர் மு. வரதராசன் ஆகியோரிடம் பயின்று தமிழிலக்கியத்தில் சிறப்பு இளங்கலைப் பட்டம் (BA - Hons) பெற்றார். இப்பட்டம் கலை முதுவர் பட்டத்திற்கு இணையானதாகும். பின்னர் கல்வியியல் இளவர் (Bachelor of Teaching) பட்டமும் நூலக அறிவியல் பட்டயமும் (Diploma in Library Science) பெற்றார். 1961-92ஆம் கல்வியாண்டில் "பரணியிலக்கியம் - ஓர் ஆய்வு" (Study in Parani Literature) என்னும் தலைப்பில் ஆய்வுசெய்து சென்னைபல்கலைக்கழகத்தில் இலக்கிய முதுவர் (Master of Literature) பட்டம் பெற்றார். 1973 -74 ஆம் ஆண்டில் கர்நாடகப் பல்கலைக் கழகத்தில் நூலகவியல் முதுவர் பட்டப்படிப்பில் (M.Lib.Sc.) பல்கலைக் கழக முதல்வராகத் தேறி பொற்பதக்கம் பெற்றார்.
# அ. திருமலைமுத்துசுவாமி

## பணி

திருநெல்வேலியில் உள்ள மதுரை திரவியம் தாயுமானவர் இந்து கல்லூரியில் தமிழ் விரிவுரையாளராகப் பணியாற்றினார்.  
1953ஆம் ஆண்டில் நெல்லை மாவட்ட மைய நூலகத்தில் நூலகராகப் பணியாற்றினார்.  
1955 சூன் முதல் 1960 ஏப்ரல் வரை மதுரை தியாகராசர் கல்லூரியில் நூலகத்துறைத் தலைவராகப் பணியாற்றினார்.  
1960 சூலை முதல் 1977 வரை சென்னைப் பல்கலைக்கழக நூலகத்துறையில் விரிவுரையாளராகப் பணியாற்றினார்.  
1977 ஆம் ஆண்டு முதல் தான் மறையும் வரை மதுரை காமராசர் பல்கலைக் கழகத்தின் நூலகத்துறைத் தலைவராகப் பணியாற்றினார்.
# அ. திருமலைமுத்துசுவாமி

## வெளிநாட்டுப் பயணம்

1965 ஆம் ஆண்டில் ஐந்து மாதங்கள் கல்வியுலாவாக அமெரிக்க நாட்டிற்குச் சென்று திரும்பினார். அதனால் கிடைத்த பட்டறிவைக் கொண்டு நூலக நாட்டில் நூற்றியிருபது நாள்கள் என்னும் நூலை எழுதினார்.
# அ. திருமலைமுத்துசுவாமி

## பட்டங்களும் பாராட்டுகளும்

சைவம், தமிழ், நூலகவியல் ஆகியவற்றில் துறைபோகியவராக இருந்த திருமலை முத்துசுவாமிக்கு பின்வரும் பட்டங்களும் பாராட்டுகளும் வழங்கப்பட்டன:  
- அருங்கலைக்கோன் – குன்றக்குடி அடிகளார் வழங்கியது
- நூலகக் கலாநிதி – மதுரை ஆதினம் சோமசுந்தரத் தம்பிரான்
- யுனஸ்கோ மன்ற விருது
- அறநெறிச் செல்வர் – பூவாளூர் சைவ சித்தாந்த சபை
- சைவமணி
# அ. திருமலைமுத்துசுவாமி

## குடும்பம்

திருமலை முத்துசுவாமி, பகவதி என்பவரை மணந்தார்.
# அ. திருமலைமுத்துசுவாமி

## மறைவு

திருமலை முத்துசுவாமி மதுரை காமராசர் பல்கலைக் கழகத்தில் பணியாற்றும்பொழுது 1980ஆம் ஆண்டில் மஞ்சள் காமாலை நோய்க்கு ஆட்பட்டு மரணமடைந்தார்.
# வார்ப்புரு:UserStatus

| #default = <span>**<small> </small>**</span> <span>**எங்கேயோ சென்றுள்ளார்.**</span>  
| in | around |online | on = <span>**<small> </small>**</span> <span>**இணைப்பிலுள்ளார்.**</span>  
| out | offline | off = <span>**<small> </small>**</span> <span>**இணைப்பிலில்லை.**</span>  
| busy = <span>**<small> </small>**</span> <span>**வேலையாகவுள்ளார்.**</span>  
| sleeping | sleep | asleep = <span>**<small> </small>**</span> <span>**தூங்குகிறார்.**</span>  
| wikibreak | break = <span>**<small> </small>**</span> <span>**விக்கிவிடுப்பிலுள்ளார்.**</span>  
| away = <span>**<small> </small>**</span> <span>**வெளியே சென்றுள்ளார்.**</span>  
| holiday = <span>**<small> </small>**</span> <span>**விடுமுறையிலுள்ளார்.**</span>  
| school = <span>**<small> </small>**</span> <span>**பாடசாலையிலுள்ளார்.**</span>  
| working = <span>**<small> </small>**</span> <span>**வேலை செய்கின்றார்.**</span>  
| huggle | huggling = <span>**<small> is </small>**</span> <span>**Huggling**</span>
}}
</div><noinclude>  
</noinclude>
# வார்ப்புரு:UserStatus/doc

## Usage

- This template can be used to display a status indicator along the top of your user page and/or user talk page or any subpage of them.
Default examples if used on a Jimbo Wales user or user talk page:
- <code></code> - will read from page - <code></code>
Using page parameter:
- <code></code> - will read from page - <code></code>
- <code></code> - will read from page - <code></code>
- <code></code> - will put the readout 10 ems from the instead of 3
- <code></code> - will put the readout 10 ems from the top instead of 0
- <code></code> - will make the font be 90% of the original 100% size
- <code></code> - will make the image size be 30 pixels rather than 20
# வார்ப்புரு:UserStatus/doc

## Trigger and Display

**working**  
| huggle | } |
| --- | --- |
# வார்ப்புரு:StatusTemplate

<div>**[[User:|]] is currently:**</div>
/Status&action=history|NAME=history}} for more info.</small></div>
}}
<div><small><span>Update: [///index.php?title=User:|}}|}}/Status&action=edit&amfind=.*&amreplace=online&amlocal=1&amsummary=Setting%20status%20to%20%22online%22&amautosave=yes&amminor=1 <span>On</span>] • [///index.php?title=User:|}}|}}/Status&action=edit&amfind=.*&amreplace=busy&amlocal=1&amsummary=Setting%20status%20to%20%22busy%22&amautosave=yes&amminor=1 <span></span>] • [///index.php?title=User:|}}|}}/Status&action=edit&amfind=.*&amreplace=in%20class&amlocal=1&amsummary=Setting%20status%20to%20%22in%20class%22&amautosave=yes&amminor=1 <span>Class</span>] • [///index.php?title=User:|}}|}}/Status&action=edit&amfind=.*&amreplace=away&amlocal=1&amsummary=Setting%20status%20to%20%22away%22&amautosave=yes&amminor=1 <span>Away</span>]
[///index.php?title=User:|}}|}}/Status&action=edit&amfind=.*&amreplace=wikibreak&amlocal=1&amsummary=Setting%20status%20to%20%22wikibreak%22&amautosave=yes&amminor=1 <span>Wikibreak</span>] • [///index.php?title=User:|}}|}}/Status&action=edit&amfind=.*&amreplace=sleep&amlocal=1&amsummary=Setting%20status%20to%20%22sleep%22&amautosave=yes&amminor=1 <span>Asleep</span>] • [///index.php?title=User:|}}|}}/Status&action=edit&amfind=.*&amreplace=holiday&amlocal=1&amsummary=Setting%20status%20to%20%22holiday%22&amautosave=yes&amminor=1 <span>Holiday</span>] • [///index.php?title=User:|}}|}}/Status&action=edit&amfind=.*&amreplace=offline&amlocal=1&amsummary=Setting%20status%20to%20%22offline%22&amautosave=yes&amminor=1 <span>Off</span>]</span></small></div>  
<noinclude>  
</noinclude>